Jerm, oftewel Jeremy Nell, het in Junie 2019 die gewraakte spotprent vir The Daily Friend, die aanlyn koerant van die Instituut vir Rasseverhoudinge, geteken. In die spotprent sê ŉ swart persoon aan ŉ wit persoon hy moet die grond teruggee wat hy gesteel het. Dié antwoord dat die ander persoon in die tronk hoort vir die verkragting van sy vrou, waarop die man antwoord dat hy nie daarvoor verantwoordelik was nie. In die laaste raampie antwoord die persoon dan “presies”.
In die jongste voorval is sy spotprent, wat teen veralgemening op grond van ras gekant is, glo ook as rassisties beskou en die blad is gesluit. Daar was glo ŉ massa klagtes oor die bladsy wat tot Facebook se besluit gelei het. “Ek dink nie dit hou noodwendig verband [met die onlangse herrie oor die spotprent] nie, maar dit is darem baie vreemde toeval.